**Prejav slovenského dieťaťa na významnom európskom fóre**

Dominik Drdul, 17- ročný študent Gymnázia Angely Merici v Trnave prednesie v anglickom jazyku prejav na významnom európskom podujatí - 4. zhromaždení Európskej platformy proti chudobe a sociálnemu vylúčeniu v Bruseli dňa 20.11.2014. Európska komisia ho spomedzi navrhnutých detí vybrala - spolu so španielskym dievčaťom - aby hovoril o  právach detí so zdravotným znevýhodnením.

Na podujatí budú prítomní lídri Európskej únie – Prezident Európskej komisie Jean-Claude Juncker, Prezident Európskeho parlamentu Martin Schulz a nová Komisárka pre vzdelávanie a sociálne záležitosti Marianne Thyssen. Podujatie ďalej privíta významných predstaviteľov z európskych inštitúcií, osoby zapojené do znižovania chudoby a sociálneho vylúčenia z krajín EÚ i z kandidátskych krajín, regionálnych a miestnych orgánov, mimovládnych organizácií a akademickej obce.

Tento rok si 20. novembra  pripomíname 25. výročie prijatia Dohovoru o právach dieťaťa Valným zhromaždením OSN. Aktívna účasť dvoch detí na otvorení významného podujatia má za cieľ pripomenúť lídrom Európskej únie, že:

* Deti sú individuálnymi držiteľmi práv a majú právo byť vypočuté a zahrnuté do všetkých rozhodnutí, ktoré sa ich týkajú
* Európska únia môže a má ukazovať vodcovstvo v rešpektovaní a presadzovaní práv detí
* Európska únia musí pre účinné riešenie narastúcej chudoby a sociálneho vylúčenia v Európe uprednostniť deti a zabezpečiť, aby všetky deti mali príležitosť dosiahnuť ich ​​plný potenciál

Žiadosť o nomináciu Dominika podporili štyri mimovládne organizácie – Medzinárodná federácia pre spinu bifidu a hydrocefalus so sídlom v Bruseli, Nadácia pre deti Slovenska, Koalícia pre deti a Slovenská spoločnosť pre spinu bifidu a/alebo hydrocefalus.

Dominik sa narodil s vrodenou chybou Spina bifida, ktorá vzniká do 25. dňa po počatí. Napriek mnohým ťažkostiam a bariéram v  spoločnosti navštevoval materskú, základnú i strednú školu spolu s jeho zdravými rovesníkmi. Počas svojho života mal veľa príležitostí na obhajovanie svojich práv. Má viaceré záujmy – rád fotografuje, cestuje, športuje. Vystupoval na viacerých verejných fórach a v médiách.

Zdroje a súvisiace linky:

Eurochild

<http://www.alliance4investinginchildren.eu/call-for-nominations-for-child-delegation-to-epap-convention/>

Štvrté zhromaždenie Európskej platformy proti chudobe a sociálnemu vylúčeniu

<http://ec.europa.eu/social/main.jsp?langId=sk&catId=88&eventsId=1008&furtherEvents=yes>

Dohovor o právach dieťaťa

<http://www.unicef.sk/dokumenty/materialy-nastiahnutie/advocacy/dohovor_o_pravach_dietata.pdf>

Dohovor o právach dieťaťa v jazyku zrozumiteľnom deťom

<http://www.unicef.sk/dokumenty/materialy-na-stiahnutie/advocacy/dohovor_jazykom_mladych.pdf>

Prečo venovať pozornosť právam detí?

<http://www.nds.sk/blog/aktuality/preco-venovat-pozornost-pravam-deti/>

Manifest práv detí

<http://www.childrightsmanifesto.eu/eurochild/wp-content/uploads/2014/08/Manifesto-2014-Slovak-language.pdf>

Preklad a spracovanie: PhDr. T. Drdulová, [www.sbah.sk](http://www.sbah.sk)